Lemmenlukkoja Korean yhdellä maamerkillä, N Seoul Tower ja kieltokyltti avaimen poisheittämisestä.
Lemmenlukkoja Tampereen Patosillassa.
**Lemmenlukko** tai **rakkauslukko** on riippulukko, joka kiinnitetään sillan kaiteeseen symboloimaan rakkauden kestävyyttä. Lemmenlukko on etenkin Keski-Euroopassa suosittu tapa. Lukkoon kaiverretaan parin nimet tai nimikirjaimet ja vuosiluku, minkä jälkeen lukko käydään ripustamassa sillan kaiteeseen. Kun lukko on lukittu, pari heittää avaimen veteen.

Historia ja perinteet
---------------------

Lemmenlukon perinne juontaa juurensa vanhaan serbialaiseen melankoliseen tarinaan ensimmäisestä maailmansodasta ja nuoren kouluopettajan rakkaudesta sotilaaseen kylpyläkaupunki Vrnjacka Banjassa. Sotilas lähetettiin lopulta taistelemaan Kreikkaan ja Serbian etulinjaman kaaduttuessa mies jäi Kreikasta löytämän uuden rakkautensa luo eikä koskaan palannut kotimaahansa. Sydän särkyneenä nuori nainen menehtyi ja peloissaan kylpyläkaupungin muut naiset kiinnittivät lemmenlukkoja paikalliseen siltaan välttyäkseen samalta kohtalolta. Silta on nimeltään Most Ljubavi (suom. *rakkauden silta*) ja tarina elvytettiin sekä popularisoitiin 1900-luvun puolessavälissä, kun yksi Serbian kuuluisimmista naisrunoilijoista, Desanka Maksimovic, julkaisi runon nimeltä *Molitva za ljubav*. Serbiasta tapa on levinnyt ympäri Etelä-Eurooppaa ja Baltian maita. Latvian Riiassa rakastavaisten sillalla lukkoja on satamäärin, siellä tuore vaimo käy heti vihkimisen jälkeen kiinnittämässä lukon lähipuistossa olevaan sillankaiteeseen. Tukholmassa lukkoja on Västerbron-nimisellä sillalla ja Lontoossa Towerin sillalla ja Italiassa niitä näkee miltei joka sillalla. Firenzessä lukon laittamisesta Ponte Vecchio -siltaan saa 50 euron sakon, ja Japanissa eräs silta romahti lemmenlukkojen painosta.

### Suomessa

Turussa lemmenlukkoja on Teatterisillalla ja Tuomiokirkkosillalla. Helsingissä lukkoja on rakennusviraston tietojen mukaan tällä hetkellä eniten Vanhankaupunginkosken ylittävällä pienellä kävelysillalla. Tampereella ensimmäinen Tammerkosken lemmenlukko kiinnitettiin Kehräsaaren siltaan. Jatkossa Tammerkosken lemmenlukkoja kiinnitetään Kehräsaaren sillan lisäksi Patosiltaan ja Laukonsiltaan. Kouvolassa lemmenlukkoja näkee Repoveden kansallispuistossa Valkealassa, jossa lukkoja roikkuu Lapinsalmen riippusillan kaiteissa. Kajaanissa lukkoja löytyy ripustettuna Linnansiltaan  ja Oulussa Patosillalle johtavien portaiden kaiteeseen kiinnitettynä. Seinäjoella lukkoja on ripustettu Provinssinkin tapahtumapaikkana olevan törnävänsaaren vieressä virtaavan Seinäjoen yli kulkevaan siltaan.

Hämeenlinnasta lukkoja löytyy linnan läheiseltä rautatiesillalta.*lähde?*

Lähteet
-------

1. 1 2  Helsingin Sanomat - Oma Kaupunki: Helsinki sallii siltoihin kiinnitettävät lemmenlukot (Arkistoitu – Internet Archive)
2. 1 2  Lovelocks.fi: Mikä on lemmenlukko?
3. ↑  Bridge Of Love, *Vrnjačka Banja*
4. ↑  Rubin, Alissa: On Bridges in Paris, Clanking with Love, *The New York Times*
5. 1 2  Yle Kymenlaakso: Repovedellä lemmenlukon voi avata vain todella syvä sukellus[vanhentunut linkki]
6. ↑  Tampereen kauppakamari: Ensimmäinen Tammerkosken lemmenlukko kiinnitettiin Kehräsaaren siltaan
7. ↑  Yle Oulu: Lemmenlukko julistaa murtovarmaa rakkautta[vanhentunut linkki]

Aiheesta muualla
----------------

* Kuvia tai muita tiedostoja aiheesta **Lemmenlukko** Wikimedia Commonsissa